Tarybos Direktyva
1989 m. birželio 8 d.
iš dalies keičianti Direktyvą 83/129/EEB dėl tam tikrų ruoniukų kailių ir iš jų pagamintų produktų importavimo į valstybes nares
(89/370/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į Direktyvą 83/129/EEB [1] su pakeitimais, padarytais Direktyva 85/444/EEB [2], ypač į jos 2 straipsnį,
atsižvelgdama į Komisijos pasiūlymą,
kadangi Direktyva 83/129/EEB numato, kad valstybės narės imasi priemonių, būtinų užtikrinti, kad į jų teritoriją nebūtų komerciškai importuojami priede išvardyti produktai, arba toliau jas taiko;
kadangi Direktyva 83/129/EEB nustoja galioti 1989 m. spalio 1 dieną;
kadangi Europos Parlamentas patvirtino deklaraciją raštu, raginančią Direktyvą 83/129/EEB taikyti neribotą laiką;
kadangi atsižvelgiant į suinteresuotų šalių interesus reikėtų vengti neigiamų pasekmių, kurių galima tikėtis dėl Direktyvos 83/129/EEB galiojimo pabaigos;
kadangi Direktyvos 83/129/EEB galiojimo pratęsimas - naudinga priemonė, papildanti Kanados Vyriausybės priemonę, skirtą bet kokiai komercinei grenlandinio ruonio ir ruonio kuoduočio medžioklei nutraukti;
kadangi kyla vis daugiau abejonių dėl netradicinės medžioklės poveikio Rytų Atlanto, Barenco jūros ir Baltosios jūros grendlandinių ruonių apsaugai, kuriems, be medžioklės, kenkia plėšriųjų žuvų rūšių mažėjimas ir tinklų palei Norvegijos krantą užtvaros;
kadangi 1983 m. rugpjūčio 26 d. Komisija pateikė Tarybai pranešimą, o 1985 m. birželio 14 d. - papildomą pranešimą;
kadangi 1988 m. kovo 24 d. Komisija pateikė Tarybai dar vieną pranešimą;
kadangi reikėtų iš dalies pakeisti Direktyvą 83/129/EEB, kad ji būtų taikoma sine die,
PRIĖMĖ ŠIĄ DIREKTYVĄ:
1 straipsnis
Direktyvos 83/129/EEB 2 straipsnis pakeičiamas taip:
"2 straipsnis
Ši direktyva taikomas nuo 1983 m. spalio 1 d."
2 straipsnis
Ši direktyva skirta valstybėms narėms.
Priimta Liuksemburge, 1989 m. birželio 8 d.